XIV. Vajdasági Tehetséggála
A Vajdasági Tehetségsegítő Tanács az idén 14. alkalommal szervezte meg a Vajdasági Tehetséggálát, melyen kiosztásra kerültek a legtehetségesebbeknek járó díjak. Az idei felhívásra 60 pályázat jött be egész Vajdaság területéről. Közülük választotta ki a díjazó bizottság a legjobbakat.
A XIV. Vajdasági Tehetséggálára 2026. május 19-én a szabadkai Városháza Dísztermében került sor. 
A díjátadót a szigetszentmiklósi Harmony Kids Choir nyitotta meg. Műsorukban előadták a legismertebb Disney-mesék dalait. Vezényelt: Varga Dávid.
A Gála díjazottjait, kísérőiket, vendégeiket De Negri Ibolya, a Vajdasági Tehetségsegítő Tanács elnöke, dr. Pásztor Enikő, a Nemzeti Közszolgálati Egyetem Tanító- és Óvóképző Tanszékének fejlesztési dékánhelyettese, tanszékvezető egyetemi docens asszonya, valamint Góli Csilla, Szabadka alpolgármester asszonya köszöntötte. A Gálán részt vett dr. Bagi Ferenc, a Magyar Nemzeti Tanács tanácstagja, Gyombolai Zsófia, Magyarország Szabadkai Főkonzulátusának kultúráért felelős diplomatája, Halasi Ágnes, az Oktatási, Tudományügyi és Technológiai Fejlesztési Minisztérium tanácsnoka, Kissné Dr. Zsámboki Réka, a Soproni Egyetem, dékánhelyettese, egyetemi docens asszonya.
Három korosztályban: Született tehetség, Kistehetségek (általános iskolások), Ígéretes tehetségek (középiskolások), Kiváló tehetségek (egyetemisták, főiskolások), Tehetséges fiatalok, díjaztuk a vajdasági fiatalokat, akik tehetségükkel, kimagasló eredményeikkel és példamutató magatartásukkal kiemelkednek az általános és középiskolák, valamint a felsőoktatási intézmények tanulóinak soraiból.
A kategóriákon belül több tehetségterületre lehetett jelölni személyeket: társadalomtudomány, természettudomány, képzőművészet, zene és sport, számítástechnika és informatika iránt mutatott képességekkel rendelkezőket.
Számos kiváló eredményt, teljesítményt felmutatott kisdiákot, középiskolást és felsőoktatásban résztvevő hallgatót jelöltek oktatási intézmények, szülők, civil szervezetek, melyek közül a bírálóbizottság a legtehetségesebbeket terjesztette díjazásra.
A XIV. Vajdasági Tehetséggála díjazottja Született tehetségek kategóriában: Benyák Emma.
A Kistehetségek, azaz a kitüntetettek általános iskolások: András Gyuricsin Réka (Hunyadi János Általános Iskola, Csantavér), Pletikoszity Janka (Testvériség-egység Általános Iskola, Bajsa), Kis Eleonóra (Thurzó Lajos Általános Iskola, Zenta), Horváth Dorka (Samu Mihály Általános Iskola, Óbecse), Molnár Krisztián (Petőfi Sándor Általános Iskola, Hajdújárás) Sulyok Marcell (Jovan Jovanović Zmaj Általános Iskola, Magyarkanizsa), Kurunczi Anna (Novak Radonić Általános Iskola, Mohol) Kapor Emma (Petőfi Sándor Általános Iskola, Óbecse), Mačković Tatjana (Jovan Jovanović Zmaj Általános Iskola, Szabadka), Mészáros Anissza (Petőfi Sándor Általános Iskola, Hajdújárás), Námesztovszki Sára (Testvériség-egység Általános Iskola, Bajsa)
Az Ígéretes tehetségek, azaz a kitüntettek középiskolások: Kadvány Júlia (Bolyai Tehetséggondozó Gimnázium és Kollégium, Zenta), Csiszár Ákos (Svetozar Marković Gimnázium, Szabadka), Rácz Hanna (Kosztolányi Dezső Tehetséggondozó Gimnázium, Szabadka), Ferenci Orsolya (Óbecsei Gimnázium, Óbecse), Habi Dávid (Beszédes József Mezőgazdasági és Műszaki Iskolaközpont, Magyarkanizsa), Horváth Gábor (Kosztolányi Dezső Tehetséggondozó Gimnázium, Szabadka), Nagy Mélykúti Csongor (Kosztolányi Dezső Tehetséggondozó Gimnázium, Szabadka), Berec Éva (Bolyai Tehetséggondozó Gimnázium és Kollégium, Zenta), Cvejić Ognjen (Műszaki Iskola, Ada), Erdélyi Rómeó (Bolyai Tehetséggondozó Gimnázium és Kollégium, Zenta), Barsi Kitti (Dositej Obradović Gimnázium és Szakközépiskola, Törökkanizsa)

Az egyetemisták közül Kiváló Tehetség díjban részesült: Erdélyi Szonya (Szabadkai Műszaki Iskola), Kratofil Zsóka (Újvidéki Egyetem, Technológiai Kar)
Tehetséges fiatal-díjat kapott Miklós Miklós.
Kétévenként Tehetségek szolgálatáért díjakkal jutalmazzuk azokat a pedagógusokat, akik elkötelezetten foglalkoznak hosszú éveken keresztül a tehetségekkel. Nyolc pedagógus, Bús Szuzanna, pszichológus, Szebenyi Boglárka, osztálytanító, Csizmadia Horváth Tímea, általános iskolai tanár, Bagány Igor, középiskolai tanár, Szabó Hunor, gimnáziumi tanár, Cseszkó Ibolya, szakközépiskolai tanár, Kovács Zsuzsanna, osztálytanító és Prof. dr. Kovács Elvira, egyetemi tanár részesült Mentori díjban, valamint Életműdíjat Prof. dr. Gábrity Molnár Irén egyetemi tanár érdemelt ki, aki négy évtizede a tudomány, oktatás és a tehetséggondozás szolgálatában áll. A magyar tannyelvű felsőoktatási intézmények alapítása és működtetése mellett, figyeli, követi és segíti diákjai képességeit, bekapcsolja őket a tudományos kutatásokba, mentorálja a kezdőket, doktoranduszokat
A XIV. Vajdasági Tehetséggála kitüntetettjei bemutatását követően aláírtak a Tehetség kódexbe, valamint ajándékot vehettek át De Negri Ibolya elnök asszonytól. Minden díjazott plakettet, ajándékcsomagot és az MNT jóvoltából egyszeri ösztöndíjat kapott.
A rendezvényt követően állófogadásra került sor.
A tehetség a legfontosabb érték napjainkban, amely odafigyelést, gondozást igényel és amellyel az egyén és a társadalom jövőjét építjük. Ennek reményében kerül minden évben megrendezésre a Vajdasági Tehetséggála.
A rendezvény megvalósult a Belügyminisztérium, a Nemzeti Tehetség Program és a Magyar Nemzeti Tanács támogatásával.

